Abergele & Pensarnin rautatieasema

Abergele & Pensarnin rautatieasema () on rautatieasema Abergelen markkinakaupungin Pensarnin lähiössä Conwyn county borough’n alueella, Walesissa. Se sijaitsee North Wales Coast Linen varrella.

Asema avattiin 1. toukokuuta 1848 nimellä Abergele. Ei ole tiedossa, missä vaiheessa nimi on täydentynyt nykyiseen muotoonsa. Asemaa käytti 70 114 matkustajaa kaudella 2017–2018.

Abergelen ja Llandulasin välillä sattui vuonna 1868 junaonnettomuus, kun Holyheadiin matkalla ollut postijuna törmäsi Llandulasista alamäessä karkuun päässeisiin tavaravaunuihin. Törmäyksessä ja sitä seuranneessa palossa kuoli 33 ihmistä.

Lähteet

Viitteet 

Conwyn (county borough) rautatieliikennepaikat